Svētes iela (Jelgava)
Šis raksts ir par ielu Jelgavā. Par citām jēdziena Svētes iela nozīmēm skatīt nozīmju atdalīšanas lapu. Svētes iela ir Jelgavas iela, kas sākas pie Jelgavas autoostas, ved paralēli Lielajai ielai un beidzas krustojumā ar Sakņudārza ielu. Otrā Pasaules kara laikā ielas apbūve tika iznīcināta, mūsdienās to veido gandrīz vienīgi Latvijas PSR celtas ēkas, izņemot 1900. gadā celtās Jelgavas Reālskolas (no 1936. gada Jelgavas Valsts Skolotāju institūta) ēku Svētes ielā 18, kas ir valsts nozīmes arhitektūras piemineklis.